Для даведкі. Бірута Альфонсаўна Дакальская, маладзейшая за Галіну на шэсць гадоў, нарадзілася ў Вільні, скончыла Мінскі музычны тэхнікум. З 1937 па 1978 гг. працавала ў Купалаўскім тэатры. Найлепшыя ролі сыграла ў п’есах Змітрака Бядулі, Вінцэнта Дуніна-Марцінкевіча, Алеся Петрашкевіча, Мікалая Матукоўскага. Ролю Паўлінкі ў аднайменнай купалаўскай п'есе выканала 450 разоў! Так атрымалася, што толькі амаль праз пяцьдзясят гадоў Бірута Дакальская змагла сустрэць сваю дачку... у ЗША. Пайшла з жыцця актрыса 21 красавіка 1996 года ў Мінску.